CELEX: 32011R0371
Language: hr
Date: 2011-04-15 00:00:00
Title: Provedbena uredba komisije (EU) br. 371/2011 od 15. travnja 2011. o odobrenju dimetilglicina natrijeve soli kao dodatka hrani za životinje za piliće za tov (nositelj odobrenja Taminco N.V.)  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               277
            
         32011R0371
   
               L 102/6
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 371/2011
   od 15. travnja 2011.
   o odobrenju dimetilglicina natrijeve soli kao dodatka hrani za životinje za piliće za tov (nositelj odobrenja Taminco N.V.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 zahtjev je podnesen za odobrenje dimetilglicina natrijeve soli. Uz zahtjev su priloženi pojedinosti i dokumenti propisani u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje dimetilglicina natrijeve soli kao dodatka hrani za životinje za piliće za tov, da se uvrsti u kategoriju dodataka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 7. prosinca 2010. (2) da pod predloženim uvjetima primjene, dimetilglicin natrijeva sol nema štetan učinak na zdravlje životinja, zdravlje potrošača ili na okoliš te da taj dodatak hrani za životinje ima potencijal da znatno poboljša prirast i konverziju hrane kod pilića za tov. Agencija ne smatra da postoji potreba za posebnim zahtjevima za praćenjem nakon stavljanja na tržište. Također je potvrdila izvješće o analitičkoj metodi dodatka hrani za životinje u hrani za životinje koji je podnio Referentni laboratorij Europske unije za dodatke hrani za životinje osnovan Uredbom (EZ) br. 1831/2003.
            
         
               (5)
            
            
               Procjena dimetilglicina natrijeve soli pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time, korištenje tog pripravka trebalo bi odobriti kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. travnja 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2011.; 9(1):1950.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  mg/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka. Funkcionalna skupina: Ostali zootehnički dodaci (poboljšanje zootehničkih parametara)
                  
               
            
                  4d4
               
               
                  Taminco N.V.
               
               
                  Dimetilglicin natrijeva sol
               
               
                  
                               
                           
                           
                              
                                 Sastav dodatka hrani za životinje
                              
                              Dimetilglicin natrijeva sol čistoće od najmanje 97 %.
                           
                        
                               
                           
                           
                              
                                 Aktivna tvar
                              
                              Natrijev N,N-dimetilglicin
                              C4H8NO2Na, proizveden kemijskom sintezom.
                           
                        
                               
                           
                           
                              
                                 Analitička metoda
                                  (1)
                              
                              Za određivanje aktivne tvari u dodatku hrani za životinje i premiksima: tekuća kromatografija (HPLC) s dokazivanjem nizom dioda (DAD), dokazivanje kod 193 nm.
                              Za određivanje aktivne tvari u hrani za životinje: plinskom kromatografijom (GC) uz primjenu pred-kolonske derivatizacije i detekcije ionizacije plamenom (FID).
                           
                        
               
                  Pilići za tov
               
               
                  —
               
               
                   
               
               
                  1 000 
               
               
                  
                              1.
                           
                           
                              Za sigurnost: naočale i rukavice koriste se za vrijeme rukovanja.
                           
                        
                              2.
                           
                           
                              Najmanja preporučena doza: 1 000  mg/kg potpune krmne smjese s udjelom vlage od 12 %.
                           
                        
               
                  6. svibnja 2021.
               
            
         (1)  Detalji analitičkih metoda dostupni su na sljedećoj adresi Referentnog laboratorija Europske unije za dodatke hrani za životinje: www.irmm.jrc.be/eurl-feed-additives